# Александър Донски

### от Уикипедия, свободната енциклопедия

Александър Донски македонски историк
Роден: | ноември 1969 Щип, днес Република Македония

Александър Донски е македонски историк, писател и преводач. Син е на македонския художник Любомир Донски, по потекло от стар щипски род.[източник?]

Творчеството на Александър Донски е показателно за идеологията на т.нар. антички македонизъм, която акцентира върху връзките на днешното население на географската област Македония и Антична Македония. Като сътрудник на едно от най-крайните в това отношение издания - „Македонско сонце“ и на македонистки издания от България Донски се проявява преди всичко като полемист и пропагандатор, систематизиращ достигнатото от други македонистки популяризатори и учени в стройна система, претендираща да отговори на всички въпроси и съмнения относно миналото и идентичността на днешното население на Македония.

Една от най-известните му книги е "Етногенетичните разлики между македонците и българите", в която, според някои мнения широко се използват псевдонаучни аргументи - привеждане на художествени произведения като исторически извори и други. Основна теза на Александър Донски е, че етническите македонци са просъществували от Античността през Средновековието до наши дни, въпреки опитите на гръцката и българската пропаганда да ги асимилира. Според него няма сведения, че дори и един жител на Македония в Средновековието се е декларирал като българин, българската самоидентификация във фолклора от Македония е абсолютно равнозначна на срещането на други етноними (власи, сърби, татари, араби) и други. В своите писания Александър Донски определя прабългарите като турско-монголско племе от монглоиден антропологически тип, а българските славяни нарича само и единствено анти.

В книгата си "Исус Христос и македонците" Александър Донски прави опити да агументира присъствието на антични македонци в Светата земя по времето на Исус Христос и срещите на Исус Христос и Йоан Кръстител с тях.

## [редактиране] Библиография

Корица на "Етногенетичните разлики между македонците и българите"

- Јапонскиот печат за Илинденското востание (1987)
- Фолклорното богатство на Штип (1989)
- Натприродни огласи (1994)
- Што ќе ни се случи по смртта? (1995)
- Морбидни раскази (1996)
- Судбина (објавена на бугарски во Софија, 1997)
- Етногенетските разлики помеѓу Македонците и Бугарите (2000)
- Исус Христос и Македонците (2000)
- Уделот на Македонците во светската цивилизација (2002)
- Античко - македонското наследство во денешната македонска нација (2000)
- Денешните потомци на Самоиловата царска династија (2004)
- The descendents of Alexander the Great of Macedon (Shtip, Sidney 2004)
- Сведоштва за Илинденскиот период (заедно с Атанас Киряков от Благоевград, 2005)
- The genealogical lineage between queen Elizabeth II and the medieval Macedonian czar Samuel (Shtip/Sidney, 2005)
- Македонското потекло на некои од американските претседатели (2006)
- Сите светители од Македонија (2006)

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%94%D0%BE%D0%BD%D1%81%D0%BA%D0%B8_2efd.html“.

Категории: Статии без посочени източници | Писатели от Македония | Македонци

##### Views

- Статия
- Беседа
- Текуща версия

##### Търсене

##### На други езици

- Македонски